Namangan shahar hokimi suv, elektr va gaz yetkazib berishni ta’minlashga va’da berdi

Namangan shahar hokimi Bahodir Bekxodjayev aholi tomonidan berilgan ko‘plab savollarga javob berdi, deb xabar qilmoqda “12news.uz”.

Qayd etilishicha, aholi elektr energiyasi o‘chirilishi, gaz bosimining pastligi sabablari, maishiy chiqindilarni olib chiqish bilan bog‘liq muammolar, shuningdek yosh oilalarga imtiyozli kreditlar berilishi tartibiga juda qiziqqan.
Shahar rahbari ma’muriyat kommunal xizmatlar ishini yo‘lga qo‘yish va suv, elektr energiyasi va gaz yetkazib berishni ta’minlash bo‘yicha barcha choralarni ko‘rishini ma’lum qilgan. Namanganlik jurnalist Igor Reshetnikovning so‘zlariga ko‘ra, shahar hokimi aholining kommunal to‘lovlardan qarzdorligi oshib borayotganini ham ta’kidlagan.